**Білім беру саласы:** Қатынас

**Ұйымдастырылған оқу іс-әрекеті:** Сауат ашу

**Ұйымдастырылған оқу іс-әрекетінің тақырыбы:** С с дыбысы және әрпі

**Ұйымдастырылған оқу іс-әрекетінің мақсаты:**

1.Өткен әріптерді еске тусіре отырып, ойлау қабілетін арттыру.

2.С с дыбысы және оның әріп таңбасымен таныстыру.

3.Дыбыс, буын, сөздерді айыра білуге үйрету.

**Әдісі:** түсіндіру,сұрақ-жауап, ойын, топтастыру.

**Көрнекілігі:** кеспе әріптер,суреттер,слайд-шоу, проектор, әліппе дәптері,

таяқшалар, ойыншықтар, лазер.

**Пәнаралық байланыс:** тіл дамыту, айналамен таныстыру.

**Сабақ барысы:** 1. Ұйымдастыру.

**Психологиялық дайындық:** Мейірімді жүрекпен,

Ақ пейілді тілекпен.

Амандасып алайық,

Бір жадырап қалайық.

-Амансыңдар ма, балалар? Сәлеметсіздер ме, құрметті қонақтар?

-Қош келдіңіздер!

2. Өткенді қайталау.

Өткен дыбыстарды қайталап шығу. Аа, Тт, Пп, Нн, Ғғ, Рр, Лл,Уу, Шш, Йй,

Оо, Ққ, Дд, Мм, Бб.

Дидактикалық ойын: «Қай дыбыстан басталады?»

Шарты: Слайдтағы көрсетілген суреттердің қай дыбыстан басталып

тұрғанын лазер арқылы көрсетулері керек.

Дидактикалық ойын: «Орнын тап»

Шарты: Дауысты дыбыстарды қызыл киіз үйге, дауыссыз дыбыстарды

көк киіз үйге орналастырулары керек.

3. Жаңа сабақ.

Сюжетті- рольдік ойын «Ойыншықтар дукені»

-Балалар, мен сатушы боламын, сендер сатып алушысыңдар.

Балалар қалаған ойыншықтарыңды алу үшін сатушының тапсырма-

ларын орындауымыз керек.Егер тапсырманы орындай алмасақ

ойыншық дукенде қалып қояды.

Сатушы жыланның ойыншығын көрсетіп, сұрақтар қояды.

-Мынау не?

-Жылан.

-Жылан қайда журеді?

-Жерде, топырақта.

-Жылан қандай дыбыс шығарады?

-с с с с с с

-Қане, барлығымыз қайталайықшы с с с с с

-Ендеше, бүгін біздің өтетін жаңа дыбысымыз С с дыбысы.

-С дыбысын айтқанымызда дыбыс кедергіге ұшырап тұр, олай болса

С дыбысы дауыссыз дыбыс екен.

-С дыбысын қай киіз үйге орналастырамыз?

-Көк киіз үйге орналастырамыз екен.

-Ойнымызға қайта оралайық.

-Сен қандай ойыншық сатып алғың келеді?

-Сағат.

-Сағат деген сөз қандай дыбыстан басталып тұр?

-С дыбысынан.

-Сағат деген сөзді қол шапалақтау арқылы буынға бөлейікші.

-Са-ғат.

-Тапсырманы орындадың ойыншығыңды ала ғой.

-Сен қандай ойыншық сатып алғың келеді?

-Асық

-Асық деген сөзде с дыбысы қай жерінде келіп тұр?

-Ортасында.

-Сен садақ сөзіне дыбыстық талдау жаса.

-с-дауыссыз, а дауысты, д дауыссыз, а дауысты, қ дауыссыз.

-Жарайсың ойыншығыңды ала ғой.

-Сен қандай ойыншық алғың келеді?

-Сандық.

-Сандықтың ішін ашып қарап, тапсырманы орындасаң сандықты аласың.

Жұмбақ: Сыртылдайды кунімен.

Сыртылдайды түнімен.

Білгің келсе уақытты

Көрсетеді тілімен. ( Сағат)

-С дыбысының әріп таңбасы неге ұқсайды?

-Айға, бананға ұқсайды екен. Қане, барлығымыз ауада жазып

көрейікші.

Сергіту сәті: Қанат жайып қалықтап,

Құс сияқты куйге енем.

Асықпаймын мен үйге,

Жаңа әріппен танысып,

Жазу жазып үйренем.

Дәптерге с әрпін екі жолға толтырып жазу.

Дидактикалық ойын: «Тез ойла»

Шарты: Дыбыс, буын, сөзді айтып балаларға допты лақтырамын,

балалар дыбыс па немесе буын, сөз екенін ажыратып айтып допты кері

лақтырады. Мыс: с, са, сағат, б, бе, шар т.б.

4. Қорытынды.

-Бугін қандай дыбыспен таныстық?

-С дыбысы қандай дыбыс екен?

-Әріп таңбасы неге ұқсас?

Бүгінгі оқу іс-әрекетіне барлығың да жақсы қатыстыңдар

Жарайсыңдар, балалар.

Серік Сапиевтің суретін көрсетіп, Серік ағамыз секілді салауатты өмір

салтын ұстанайық.